آسیان کے وزرائے خارجہ کا اجلاس شروع

جنوب مشرقی ایشیا کے ملکوں کی ترقیاتی تنظیم آسیان کے رکن ملکوں کے وزرائے خارجہ کا اجلاس سنگاپور میں شروع ہوگیا ہے۔

خبر کا کوڈ: 2044

تاریخ: 30 July 2018 - 17:53

مقدس دفاع نیوز ایجنسی کی رپورٹ کے مطابق، آسیان کے وزرائے خارجہ کے اجلاس میں تازہ ترین  علاقائی اور عالمی مسائل  کے بارے میں تبادلہ خیال کیا جائے گا۔

اس اجلاس میں آسیان کے دس رکن ملکوں کے علاوہ ایران اور دیگر مبصر ملکوں کے وزرائے خارجہ بھی شرکت کریں گے۔

ایران کے وزیر خارجہ آسیان کے اجلاس میں شرکت کے لیے سنگاپور کے لیے روانہ ہوگئے ہیں۔

آسیان کے رکن ملکوں کا پچھلا اجلاس فلپائن کے دارالحکومت منیلا  میں ہوا تھاملائیشیا، انڈونیشیا، سنگاپور، تھائی لینڈ، فلپائن، ویتنام، برونئی، لاؤس، میانمار اور کمبوڈیا آسیان کے رکن ممالک ہیں۔

پیغام کا اختتام/